**ELŐTERJESZTÉS**

**Körmend Város Önkormányzata Képviselő-testületének 2017. január 26-i ülésére**

**Tárgy:** a Körmend és Mikrotérsége Köznevelési Intézményfenntartó Társulás társulási megállapodásának módosítása

Tisztelt Képviselő-testület!

A Körmend és Mikrotérsége Köznevelési Intézményfenntartó Társulásának Tanácsa (továbbiakban Tanács) a 15/2016. (V.30.) számú határozatával elfogadta a Társulás új, módosított Társulási megállapodását, mely a Társulás fenntartásában lévő óvodák átszervezésével vált indokolttá.

Körmend város Önkormányzatának Képviselő-testülete, mint a Társulás alapító tagja, a 98/2016. (V.26.) számú döntésével már támogatta a Társulás fenntartásában lévő óvodák átszervezését.

Az átszervezés eredményeképpen 2016. szeptember 01. napjával létrejött a Dr. Batthyányné Coreth Mária Óvoda és Bölcsőde, mely a Dr. Batthyányné Coreth Mária Óvoda és a Körmendi Mátyás Király Utcai Óvoda és Bölcsőde összeolvadásából alakult. Az átszervezéssel egyetlen óvoda sem szűnt meg a városban, de jelenleg egy intézményként és egy központi székhellyel látja el a feladatait.

A módosított Társulási megállapodás hatályba lépéséhez szükséges, hogy azt valamennyi társult tag Önkormányzatának Képviselő-testülete jóváhagyja, ezért kérem a Tisztelt Képviselő-testületet, hogy a módosított társulási megállapodást elfogadni szíveskedjen.

Az előterjesztés mellékleteként becsatolásra került a jóváhagyott társulási megállapodás módosítását tartalmazó megállapodás.

**HATÁROZATI JAVASLAT**

Körmend Város Önkormányzatának Képviselő-testülete

1. a Körmend és Mikrotérsége Köznevelési Intézményfenntartó Társulás társulási megállapodásának II. számú módosításával – az előterjesztéshez csatoltak szerint - egyetért.
2. felhatalmazza a polgármestert a társulási megállapodást módosító megállapodás, valamint a módosítással egybeszerkesztett, azzal egységbe foglalt társulási megállapodás aláírására.

Felelős: polgármester

Határidő: azonnal

Körmend, 2017. január 20.

**Bebes István  
 polgármester**

1. számú melléklet

**A Körmend és Mikrotérsége Köznevelési Intézményfenntartó Társulás**

**TÁRSULÁSI MEGÁLLAPODÁS II. számú módosítása**

A Magyarország helyi önkormányzatokról szóló 2011. évi CLXXXIX. törvény (továbbiakban: Mötv.) 87. § -ában kapott felhatalmazás alapján Körmend Város Önkormányzata Képviselő-testülete, Szarvaskend Községi Önkormányzat Képviselő-testülete, Döröske Községi Önkormányzat Képviselő-testülete, Magyarszecsőd Község Önkormányzata Képviselő-testülete, Molnaszecsőd Község Önkormányzata Képviselő-testülete, Egyházashollós Község Önkormányzata Képviselő-testülete, Magyarnádalja Községi Önkormányzat Képviselő-testülete, Pinkamindszent Községi Önkormányzat Képviselő-testülete, Vasalja Községi Önkormányzat Képviselő-testülete, Nagymizdó Községi Önkormányzat Képviselő-testülete, Döbörhegy Községi Önkormányzat Képviselő-testülete és Katafa Községi Önkormányzat Képviselő-testülete közös akaratukból, önkormányzati feladat- és hatáskörök célszerűbb ellátását szem előtt tartva, egyező akarattal a Körmend és Mikrotérsége Köznevelési Intézményfenntartó Társulás társulási megállapodását az alábbiak szerint módosítják:

1. A társulási megállapodás 7. pontjából törlésre kerül az alábbi szövegrész:

/A Társulás az alábbi intézményeket tartja fenn:/

* a körmendi **Dr. Batthyányné Coreth Mária Óvodát** (Körmend, Bartók Béla u. 9.) és a Dr. Batthyányné Coreth Mária Óvoda Dienes Lajos Tagóvodáját (Körmend, Dienes Lajos u. 1.)
* a körmendi **Mátyás Király Utcai Óvodát és Bölcsődét** ( Körmend, Mátyás király u. 18.), valamint a körmendi Mátyás Király Utcai Óvoda és Bölcsőde tagintézményeként az alábbi intézményeket:
* Mátyás Király Utcai Óvoda Nádaljai Úti Tagóvodája (Körmend, Nádaljai u. 19.),
* Mátyás Király Utcai Óvoda Molnaszecsődi Tagóvodája (Molnaszecsőd, Kossuth u. 45.),
* Király Utcai Óvoda Egyházashollósi Tagóvodája (Egyházashollós, Arany János u. 2.)
* Bölcsőde (Körmend, Nádaljai u. 19.)

1. A társulási megállapodás 7. pontja az alábbi szövegrésszel egészül ki:

A Társulás az alábbi intézményt tartja fenn:

**Dr. Batthyányné Coreth Mária Óvoda és Bölcsőde** (Körmend, Bartók Béla u. 9.),   
melynek tagintézményei

1. Dr. Batthyányné Coreth Mária Óvoda és Bölcsőde Mátyás Király Utcai Tagóvodája (rövidített neve: Mátyás király Utcai Tagóvoda)
2. Dr. Batthyányné Coreth Mária Óvoda és Bölcsőde Dienes Lajos Utcai Tagóvodája (rövidített neve: Dienes Lajos Utcai Tagóvoda)
3. Dr. Batthyányné Coreth Mária Óvoda és Bölcsőde Egyházashollósi Tagóvodája (rövidített neve: Egyházashollósi Tagóvoda)
4. Dr. Batthyányné Coreth Mária Óvoda és Bölcsőde Molnaszecsődi Tagóvodája (rövidített neve: Molnaszecsődi Tagóvoda),

illetve telephelyei az alábbiak:

1. Dr. Batthyányné Coreth Mária Óvoda és Bölcsőde Horvátnádaljai Tagóvodája (rövidített neve: Horvátnádaljai Tagóvoda)
2. Körmendi Bóbita Bölcsőde.
3. A Társulási megállapodásnak a fenti tartalmú módosítását a Körmend és Mikrotérsége Köznevelési Intézményfenntartó Társulás a 2016. május 30-i ülésén megtárgyalta és azt a 15/2016. (V.30.) számú határozatában jóváhagyta.

**Függelék**

Kimutatás a jelen megállapodást jóváhagyó Képviselő-testületi határozatokról

A Társulási Megállapodás módosítását az önkormányzatok képviseletében eljáró polgármesterek saját kezűleg, jóváhagyólag írják alá.

Kelt: Körmend, 2017.

Bebes István Géza polgármester

Körmend Város Önkormányzata

Csiszár István polgármester

Pinkamindszent Község Önkormányzata

Németh Tamás polgármester

Egyházashollós Község Önkormányzata

Dr. Major Katalin polgármester

Szarvaskend Község Önkormányzata

Károlyi Gyula polgármester

Magyarszecsőd Község Önkormányzata

Szombathelyi Tamás polgármester

Molnaszecsőd Község Önkormányzata

Gombás Alajos polgármester

Vasalja Község Önkormányzata

Balogh János polgármester

Magyarnádalja Község Önkormányzata

Hittigné Katz Éva polgármester

Nagymizdó Község Önkormányzata

Dománé Tóth Erika polgármester

Döröske Község Önkormányzata

Gérnyiné Hajba Erzsébet polgármester

Katafa Község Önkormányzata

Nagy János polgármester

Döbörhegy Község Önkormányzata

Jelen megállapodást a társulás tagjai az alábbi határozattal hagyták jóvá:

Döröske Községi Önkormányzat Képviselő-testülete 2017. (..) határozata,

Döbörhegy Községi Önkormányzat Képviselő-testülete 2017. (..) határozata,

Egyházashollós Község Önkormányzata Képviselő-testülete /2017. (..) határozata,

Katafa Községi Önkormányzat Képviselő-testülete /2017. (..) határozata,

Körmend Város Önkormányzata Képviselő-testülete /2017. (..) határozata,

Magyarnádalja Községi Önkormányzat Képviselő-testülete /2017. (..) határozata,

Magyarszecsőd Község Önkormányzata Képviselő-testülete /2017. (..) határozata,

Molnaszecsőd Község Önkormányzata Képviselő-testülete /2017. (..) határozata,

Nagymizdó Községi Önkormányzat Képviselő-testülete /2017. (..) határozata,

Pinkamindszent Községi Önkormányzat Képviselő-testülete /2017. (..) határozata,

Szarvaskend Községi Önkormányzat Képviselő-testülete /2017. (..) határozata, és

Vasalja Községi Önkormányzat Képviselő-testülete /2017. (..) határozata.